ગેજેટ ડેસ્કઃ ફેસબુકની માલિકીની મેસેજિંગ એપ્લિકેશન WhatsAppમાં હવે ગ્રૂપ વીડિયો કોલિંગ ફીચર શરૂ થઇ ગયું છે. મે મહિનામાં આયોજિત ડેવલપર કોન્ફરન્સ F8માં કંપનીએ તેની જાહેરાત કરી હતી. ગ્રૂપ વીડિયો કોલિંગ માત્ર વીડિયો જ નહીં પણ ઓડિયો કોલ્સ માટે પણ છે. વોટ્સએપ અનુસાર, ગ્રૂપ વીડિયો કોલિંગ ફીચરને વિશ્વભરમાં એન્ડ્રોઇડ અને iOS યૂઝર્સ માટે લાઇવ કરી દેવામાં આવ્યું છે. આ ફીચરની મદદથી એકસાથે ચાર યૂઝર્સ વીડિયો ચેટ કરી શકશે.